Návrh
na odpredaj nehnuteľnosti

Miesto:  katastrálne územie mesta Patince, okres Komárno
Kataster:   Komárno
Vlastník:  Slovenská republika – Fond detí a mládeže

1.	Nehnuteľnosť :
rekreačné zariadenie Lastovička a chaty Važec a Dolina bez pozemku, zapísané na LV č. 732 nachádzajúce sa na  v k. ú. Patince, súp. č. 388na parc. č.  4247/53, súp. č. 389 na parc. č. 4247/54 a súp.č. 387 na parc. č. 4247/55. Rekreačné zariadenie sa nachádza v areáli Patince. Stredisko pozostáva z murovaného objektu Lastovička a z dvoch chát Važec a Dolina s celkovou kapacitou 84 lôžok bez pozemku. Rekrečná chata súp.č.388 je murovaná dvojpodlažná nepodpivničená budova s plochou strechou. Dispožične pozostáva celkovo z 35 izieb, zo soc.zariadení na I.a II. N.P. zo spoločných priestorov, kancelárií a plynovej kotolne na I.N.P.Zastavaná plocha podlaží je 436,66 m2. Budova je napojená na verejný vodovod, kanalizáciu, el. rozvodnú sieť a rozvod zemného plynu. Rekreačná chata s.č. 389 je jednoplodlažná nepodpivničená budova so sedlovou strechou prevažne zmontovaná z dielcov na báze dreva.Zastavaná plocha nadzemného podlažia je 373,33 m2.Dispozične pozostáva z 12 izieb zo spoločnej miestnosti zo skladov a hyg.zariadení. Rekreačná chata s.č.387 je prízemná nepodpivničená zrubovej konštrukcie s čiastočným podkrovým.Zastavaná plocha I.N.P. je 319,78 m2 dispozične pozostáva z priestoru jedálne, z kuchyne a prislúchajúcich skladov a hygienických.zariadení. Podkrovie pozostáva z dvoch samostatných izieb so zastavnou plochou 85,37 m2.Celkový stavebnotechnický stav objektov je primeraný veku.     

2.	Spôsob predaja:
Priamy predaj na základe uznesenia vlády  SR vopred určenému záujemcovi

3.	Účtovná hodnota majetku k 1.12.2001:
Budova - 			2 708 852 Sk  
Účtovná hodnota spolu - 	2 708 852 Sk 
(slovom:  dvamiliónysedemstoosemtisícosemstopäťdesiatdva korún)

4.	Cena stanovená znaleckým posudkom:
Budova  - súpisné č. 388                    1 703 351 Sk                                        
                súpisné č. 389                      301 628  Sk
                súpisné č. 387                      571 560  Sk
                vonk.úpravy                           23 951  Sk

Cena nehnuteľnosti zistená znalcom:  2 600 490  Sk  
slovom: dvamiliónyšesťstotisícštyristodeväťdesiat korún)

5.	Kúpna cena:
2 643 000 Sk (slovom: dvamiliónyšesťstoštyridsaťtritisíc korún)

6.	Spôsob výberu kupujúceho:
Kupujúci bol vybraný Radou Fondu detí a mládeže na základe  výberového konania

7.	Kupujúci:
Obchodné meno:	DATES s.r.o.
Sídlo: 	            Kysucká 14, 903 01 Senec
IČO:		34 141 090

8.	Platobné podmienky a ich zabezpečenie:
Kúpnu cenu zaplatí kupujúci troma splátkami a to 1 000 000 Sk po predložení listov vlastníctva na uvedenú nehnuteľnosť, 500 000 Sk do 31.1.2002  a 1 143 000 Sk do 1.3.2002. Úhrada kúpnej ceny je zabezpečená Zmluvou o budúcej zmluve zo dňa 16.8.2001  a dodatkom č. 1 zo dňa 13.12.2001 uzatvorenej medzi Fondom detí a mládeže, zastúpeným Mgr. Martinom Kuglom, predsedom Rady FDaM a Ing. Evou Kalužákovou, riaditeľkou FDaM  a  budúcim kupujúcim firmou Dates s.r.o., Kysucká 14, Senec, zastúpenou Ing. Petrom Valentom.
Zmluvné strany sa zaväzujú, že do 15 dní od doručenia uznesenia vlády SR, ktorým bude odsúhlasený predaj nehnuteľnosti  uzatvoria kúpnu zmluvu, podľa ktorej budúci predávajúci predá budúcemu kupujúcemu uvedenú nehnuteľnosť.

9.	Ďalšie podmienky predaja:
V prípade, že budúci kupujúci nezaplatí v dohodnutej lehote kúpnu cenu je budúci predávajúci oprávnený od kúpnej zmluvy odstúpiť. V prípade, že budúci kupujúci odstúpi od záväzku uzavrieť budúcu kúpnu zmluvu, je povinný zaplatiť budúcemu predávajúcemu zmluvnú pokutu vo výške 264 300 Sk. Predávajúci podá návrh na vklad vlastníckeho práva až po zaplatení kúpnej ceny v celej výške.

Priebeh verejného výberového konania

1.	Zverejnenie popisu objektov a podmienok predaja:
Uvedený návrh je predkladaný na základe výsledkov 3 kôl verejného výberového konania, ktoré fond uskutočnil  do 28.2.2001, do 15.5.2001 a do 4.6.2001. Fond od decembra 2000 do júna 2001 ponúkol na základe Koncepcie ďalšieho rozvoja FDaM do verejnej súťaže v denníkoch Pravda, Sme a Hospodárske noviny, v regionálnych, mestských a okresných novinách – Smer magazín (Banskobystrický kraj), Smer magazín (Žilinský kraj), Sme-Bratislavný korzár, Sme-Trenčianský korzár, Sme-Trnavský korzár, Sme-Nitrianský korzár, Košický korzár, Prešovský korzár, Gemerský denník, Tatranský denník, Zemplínsky denník, a Spišský denník. Informácie o podstatných náležitostiach, cenových ponukách ako aj o podmienkach predaja záujemcom boli poskytnuté aj u poradcu Fondu detí a mládeže pre výberové konanie – Reality BB s.r.o. ako aj na internetovej stránke www.fdam.sk. Záujemcovia o kúpu boli oboznámení so zásadami predaja a prenájmu (príloha č. 4). Otváranie obálok prihlásenéch do l. kola výberového konania sa uskutočnilo za prítomnosti notárky dňa 5.3.2001, otváranie obálok z 2. kola sa uskutočnilo  21.5.2001 a otváranie obálok z 3. kola sa ukutočnilo 4.7.2001 taktiež za prítomnosti notárky.

2.	Kritéria výberu kupujúceho v 1.,2. a 3. kole výberového konania
Pri výbere výhercu výberových konaní z predložených ponúk vo všetkých troch kolách výberového konania rozhodovala najvyššia ponúknutá kúpna cena.

3. Zoznam záujemcov o kúpu
Fond  detí a mládeže notárskou zápisnicou eviduje z 1. kola 1 podnet  so záujmom o kúpu  rekreačného zariadenia:
1.	Dates s.r.o. - 	1 300 000 Sk

Z 2. kola notársku zápisnicou eviduje Fond detí a mládeže 2 podnety so záujmom o kúpu a  1 so záujmom o prenájom:
1.	Agentúra Aura – 	1 910 000 Sk
2.	Dates s.r.o.  -      	1 600 000 Sk 
3.	Dates s.r.o.  -	   230 000 Sk/ rok

Z 3. kola eviduje notárskou zápisnicou Fond detí a mládeže 3 podnety so záujmom o kúpu rekreačného zariadenia:
1.	In Agency -	2 500 000 Sk
2.	Belatep s.r.o. -	2 100 000 Sk
3.	Dates s.r.o. - 	2 643 000 Sk

4. Vyhodnotenie výberového konania
Pri vyhodnotení 1.kola verejnej súťaže, ktoré sa uskutočnilo dňa 13.3.2001 a 2. kola, ktoré sa uskutočnilo 30.5.2001 Rada Fondu detí a mládeže v zložení Mgr. Kugla, Mgr. Dikant, Ing. Kovačiková, Ing. Dunaj, Ing. Kupka, MUDr. Mikloško, Ing. Makýš, Ing. Blaas a p. Őry konštatovala, že pri uvedenom rekreačnom zariadení bola uvedená cena v oboch kolách výberového konania nedostatočná a posunula odpredaj objektu do 3. kola. Výhodnotenie 3. kola sa uskutočnilo 10.7.2001 a Rada Fondu detí a mládeže v rovnakom zložení ako pri prvých dvoch kolách konštatovala, že ponúknutá cena 2 643 000 Sk je  najvyššia. Uvedená cena pri tomto rekreačnom zariadení prevyšuje cenu stanovenú znaleckým posudkom.

5. Zdôvodnenie kúpnej ceny:
V vzhľadom na skutočnosť, že pozemky prislúchajúce k predávaným nehnuteľnostiam nie sú majetkovo vysporiadané, technický stav objektu a realizáciu troch kôl výberového konania považuje Rada fondu navrhovanú cenu za cenu trhovú. 

Návrh
na odpredaj nehnuteľnosti

Miesto:  katastrálne územie mesta Vrbovce, okres Myjava
Kataster:   Vrbovce
Vlastník:  Slovenská republika – Fond detí a mládeže

1.	Nehnuteľnosť
Budova vo Vrbovciach a priľahlý pozemok. Zastavaná plocha o výmere 2028 m2. Jedná sa o prízemnú budovu bez podpivničenia zapísanú na LV č. 1329 na parc.č. 11257/1, súp. č. 540 vrátane pozemku parc. č. 11257/2 o výmere 2028 m2, a parc. číslo 11257/1 o výmere 223 m2.
Budova je obdĺžnikového pôdorysného tvaru s valbovou strechou. Podlažie dispozične pozostáva  z chodby a 6 miestností so  zastavanou plochou 203,50 m2. Pôvodne bola užívaná ako budova malotriednej miestnej školy. Vek budovy je 99 rokov. Dom je napojený vzdušnou prípojkou na elektrickú rozvodnú sieť, nie je napojený na verejný vodovod, kanalizáciu a rozvod zemného plynu. V súčasnosti je nevyužívaný a vzhľadom na technický stav  je neužívaniaschopný. Zvislé obvodové múry sú vplyvom sadania základov na viacerých miestach prasknuté, vonkajšie schodište na rozsiahlej časti prepadnuté, prevažná časť okenných rámov chýba. Podlahy sú stavebne zrealizované len po úroveň betónovej mazaniny s rozsiahlymi prasklinami. Strecha budovy zateká v dôsledku čoho sú poškodené nosné časti dreveného krovu. Pre ďalšie zachovanie objektu je potrebná rozsiahla rekonštrukcia.

2.	Spôsob predaja:
Priamy predaj na základe uznesenia vlády  SR vopred určenému záujemcovi

3.	Účtovná hodnota majetku k 1.12.2001:
Budova -  			67 683 Sk
Pozemok -			45 020 Sk
Účtovná hodnota spolu - 	112 703 Sk (slovom: stodvanásťtisícsedemstotri  korún)

4.	Cena stanovená znaleckým posudkom:
Budova- 83 810  Sk
Pozemok - 26 690  Sk
Cena nehnuteľnosti zistená znalcom - 110 500 Sk (slovom: stodesaťtisícpäťsto korún)

5.	Kúpna cena:
111 000 Sk (slovom: stojedenásťtisíc korún)

6.	Spôsob výberu kupujúceho:
Kupujúci bol vybraný Radou Fondu detí a mládeže na základe  výberového konania

7.	Kupujúci:
Meno a priezvisko:	Lýdia Remžíková
Adresa:     			Jánotova 14, 841 05 Bratislava
Meno a priezvisko:	Kornel Remžík 
Adresa:     			Jánotova 14, 841 05 Bratislava

8.	Platobné podmienky a ich zabezpečenie:
Kúpnu cenu zaplatí kupujúci celú do 5 dní odo dňa podpísania kúpnej zmluvy. Úhrada kúpnej ceny je zabezpečená Zmluvou o budúcej zmluve zo dňa 3.12.2001 uzatvorenej medzi Fondom detí a mládeže, zastúpeným Mgr. Martinom Kuglom, predsedom Rady FDaM a Ing. Evou Kalužákovou, riaditeľkou FDaM  a  budúcimi kupujúcimi Lýdiou a Kornelom Remžíkovcami, Jánotova 14, 841 05 Bratislava.
Zmluvné strany sa zaväzujú, že do 15 dní od doručenia uznesenia vlády SR, ktorým bude odsúhlasený predaj nehnuteľnosti  uzatvoria kúpnu zmluvu, podľa ktorej budúci predávajúci predá budúcemu kupujúcemu uvedenú nehnuteľnosť

9.	Ďalšie podmienky predaja:
V prípade, že budúci kupujúci nezaplatí v dohodnutej lehote kúpnu cenu je budúci predávajúci oprávnený od kúpnej zmluvy odstúpiť. V prípade, že budúci kupujúci odstúpi od záväzku uzavrieť budúcu kúpnu zmluvu, je povinný zaplatiť budúcemu predávajúcemu zmluvnú pokutu vo výške 10 000 Sk. Predávajúci podá návrh na vklad vlastníckeho práva až po zaplatení kúpnej ceny v celej výške.
Priebeh verejného výberového konania

1. Zverejnenie popisu objektov a podmienok predaja:
Uvedený návrh je predkladaný na základe 4 kôl  verejného výberového konania, ktoré fond uskutočnil  do 28.2.2001, do 15.5.2001, do 4.6.2001 a do 29.10.2001. Fond od decembra 2000 do októbra 2001 ponúkol na základe Koncepcie ďalšieho rozvoja FDaM do verejnej súťaže v denníkoch Pravda, Sme a Hospodárske noviny,   v regionálnych, mestských a okresných novinách – Smer magazín (Banskobystrický kraj), Smer magazín (Žilinský kraj), Sme-Bratislavný korzár, Sme-Trenčianský korzár, Sme-Trnavský korzár, Sme-Nitrianský korzár, Košický korzár, Prešovský korzár, Gemerský denník, Tatranský denník, Zemplínsky denník, Spišský denník. Informácie o podstatných náležitostiach, cenových ponukách ako aj o podmienkach predaja záujemcom boli poskytnuté aj u poradcu Fondu detí a mládeže pre výberové konanie – Reality BB s.r.o. ako aj na internetovej stránke www.fdam.sk. Záujemcovia o kúpu boli oboznámení so zásadami predaja a prenájmu (príloha č. 4). Otváranie obálok prihlásených do l. kola výberového konania sa uskutočnilo za prítomnosti notárky dňa 5.3.2001, otváranie obálok z 2. kola sa uskutočnilo 21.5.2001 ,  otváranie obálok z 3. kola sa uskutočnilo 4.7.2001 za prítomnosti notárky  a otváranie obálok zo 4. kola výberového konania sa uskutočnilo 6.11.2001 taktiež za prítomnosti notárky.

2. Kritéria výberu kupujúceho v 1., 2.,3. a 4. kole výberového konania
Pri výbere výhercov výberových konaní z predložených ponúk vo všetkých štyroch kolách výberového konania rozhodovala najvyššia ponúknutá kúpna cena.

3. Zoznam záujemcov o  kúpu
Fond  detí a mládeže neeviduje z 1. kola žiadneho záujemcu o kúpu, z 2.kola eviduje notárskou zápisnicou  1  podnet  so záujmom o kúpu  :
1.  Obecný úrad Vrbovce -	55 000 Sk

Z 3. kola Fond detí a mládeže notárskou zápisnicou  eviduje 1 záujemcu o kúpu:
1.  Obecný úrad Vrbovce -	55 000 Sk

Zo 4. kola Fond detí a mládeže notárskou zápisnicou eviduje 2 záujemcov o kúpu:
1.  Obecný úrad Vrbovce -	  55 000 Sk
2. p. Remžíková, p.Remžík 	111 000 Sk

4. Vyhodnotenie výberového konania
Po vyhodnotení 1. kola, ktoré sa uskutočnilo dňa 13.3.2001 členovia Rady FDaM konštatovali, že sa neprihlásil žiadny záujemca o kúpu a po vyhodnotení 2. a 3. kola verejnej súťaže, ktoré sa uskutočnilo dňa  30.5.2001 a 10.7.2001 Rada Fondu detí a mládeže v zložení Mgr. Kugla, Mgr. Dikant, Ing. Kovačiková, Ing. Dunaj, Ing. Kupka, MUDr. Mikloško, Ing. Makýš, Ing. Blaas a p. Őry konštatovala, že pri uvedenom rekreačnom zariadení boli ceny ponúknuté vo verejnej súťaži nedostatočné. Fond uskutočnil aj 4. kolo, ktorého vyhodnotenie bolo 13.11.2001. Rada Fondu detí a mládeže konštatovala, že ponúknutá cena 111 000 Sk je najvyššia a prevyšuje cenu stanovenú znaleckým posudkom.

5. Zdôvodnenie kúpnej ceny:

Stavebnotechnický stav objektu ktorý je dhldobo nevyužívaný je zlý. Zvislé obvodové múry sú vplyvom sadania základov na viacerých miestach prasknuté, vonkajšie schodište na rozsiahlej časti prepadnuté, prevažná časť okenných rámov chýba. Podlahy sú stavebne zrealizované len po úroveň betónovej mazaniny s rozsiahlými prasklinami. Strecha budovy zateká v dôsledku čoho sú poškodené nosné časti dreveného krovu. Pre ďalšie zachovanie objektu je potrebná rozsiahla rekonštrukcia. Vzhľadom na realizáciu štyroch kôl výberového konania považuje Rada fondu navrhovanú cenu za cenu trhovú.